Philip Zinckernagel

** Philip Aksel Frigast Zinckernagel** (født 1994) er en dansk fotballspiller som spiller for den belgiske klubben Club Brugge.

## Karriere
### Tidlig karriere
Zinckernagel klarte ikke å slå igjennom på førstelaget til , og sommeren 2013 signerte han for HB Køge i dansk 1. divisjon. Han spilte 56 kamper og scoret fem mål på to sesonger i 1. divisjon med HB Køge. Han forlot klubben da kontrakten gikk ut sommeren 2015.

Etter å ha trent med  en liten periode, signerte han en korttidskontrakt med klubben i august 2015. I oktober 2015 ble kontrakten forlenget til sommeren 2017. Han spilte 29 kamper og scoret 5 mål for Helsingør i 1. divisjon.

Den 30. august 2016 signerte Zinckernagel en kontrakt på tre og et halvt år med den danske Superliga-klubben SønderjyskE. Han fikk sin debut i Superligaen den 18. september 2016, da han ble byttet inn i en kamp mot hans tidligere klubb FC Nordsjælland. Totalt spilte han 44 kamper og scoret fire mål for SønderjyskE i Superligaen.

### Bodø/Glimt
Den 30. mars 2018 signerte Zinckernagel en treårskontrakt med , som var nyopprykket til Eliteserien. Overgangssummen ble rapportert å være på rundt to millioner kroner. Han debuterte i Eliteserien for Bodø/Glimt i den fjerde serierunden, den 8. april 2018, da han ble byttet inn for Jens Petter Hauge i bortekampen mot . Han scoret sitt første mål for klubben i første runde av cupen borte mot Melbo, den 19. april 2018. Hans første ligamål kom borte mot Molde, den 13. mai 2018, i en kamp Bodø/Glimt vant 2–1. Han spilte i sin første sesong 24 seriekamper for Bodø/Glimt, og scoret seks mål.

I 2019 var han med å ta seriesølv med Bodø/Glimt, som overrasket stort. Zinckernagel scoret seks mål på 30 seriekamper denne sesongen, og hadde 10 målgivende pasninger.

2020-sesongen ble en eventyrsesong for både Zinckernagel og Bodø/Glimt, som ble kronet med klubbens første seriegull. Glimt ble slo blant annet rekordene for flest poeng, størst seiersmargin, flest seiere, flest scorede mål og høyeste målforskjell. Zinckernagel satte rekord for flest målgivende pasninger i én sesong med sine 18 målgivende, og ble spilleren med flest målpoeng i én sesong i Eliteserien noen sinne med 37 målpoeng. Totalt spilte han 28 seriekamper, scoret 19 mål og hadde 18 målgivende pasninger. Zinckernagel ble kåret til «årets spiller» i Eliteserien etter sesongen. Kontrakten hans med Bodø/Glimt gikk ut etter sesongen, og han valgte å forlate klubben.

### Watford
Den 1. januar 2021 ble det klart at Zinckernagel hadde signert en 4,5 års kontrakt med  i engelske Championship. Han debuterte for Watford mot Manchester United i FA-cupen, den 9. januar 2021. Han scoret sitt første mål for klubben i seriekampen mot den 13. februar 2021. Totalt spilte han 20 seriekamper for Watford som endte på 2.-plass og rykket opp til Premier League.

#### Nottingham Forest
Den 7. august 2021 signerte Zinckernagel en ettårig låneavtale med  i Championship. Han spite 42 seriekamper og scoret seks mål for klubben, som rykket opp til Premier League etter å ha vunnet opprykkskvalifiseringen.

### Olympiakos
Den 24. juni 2022 signerte han en treårskontrakt med den greske storklubben Olympiakos. Allerede i september 2022 ble han lånt ut etter å ha røket uklar med manager Carlos Corberán.

#### Standard Liège
I september 2022 ble Zinckernagel hentet på lån til belgiske Standard Liège av Ronny Deila som var klubbens hovedtrener.

### Club Brugge
Etter at Ronny Deila overtok som hovedtrener i Club Brugge, hentet han Zinckernagel også dit i august 2023. Han signerte en toårskontrakt med klubben.

#### Bodø/Glimt
Etter en sesong i Club Brugge, ble Zinckernagel hentet tilbake til  på et lån som strekker seg ut sesongen 2024. 

## Meritter
Philip Zinckernagel fikk i 2020 Nettavisen-prisen som årets spiller i Eliteserien etter at Bodø/Glimt tok seriegull den sesongen.
* Seriesølv i Eliteserien 2019 med Bodø/Glimt
* Seriemester i Eliteserien 2020 med Bodø/Glimt

## Referanser


## Eksterne lenker
*